An-Nisa
{{Infokutija sura
|Ime sure        = An-Nisa
|Arapski naziv   = سورة النساء
|Prikaz sure     = Sura4.pdf
|Tekst           = Prikaz prve stranice sure En-Nisa|Klasifikacija   = Medinska
|Značenje naziva = "Žene"
|Druga imena     = 
|Broj sure       = 4
|Vrijeme objave  = 
|Broj ajeta      = 176
|Broj riječi     = 3712
|Broj slova      = 15.937
|Harf-e-Mukatta'at       = 
|Broj ajeta po oblastima = 
|Broj sedždi             = nema
}}An-Nisa ili en-Nisa'''' (; dosl. "Žene") je četvrta sura Kur'ana. Objavljena je u Medini i sadrži 176 ajeta, što je čini trećim najdužim poglavljem, nakon sura al-Bakare i Ali Imran. Ime je dobila po tome što se u velikom dijelu bavi pitanjima prava i obaveza žena.

 Sadržaj 

U samom početku, u prvom ajetu se govori o stvaranju jedne duše (nefsin vahidetin) a zatim stvaranja para toj duši (zevdžeha) a zatim da se od njih rasprostranili mnogi muškarci i žene.

U daljem tekstu se govori o pravima siročadi, čuvanju njihovog imetka a zatim zabrana ženidbe više od četiri žene (3. ajet), zatim o nasljednom pravu (11. i 12. ajet), prijetnja onima koji ne poštuju ta prava (14. ajet), kazna za preljubu (15, 16. i 17. ajet).

U 19. ajetu jasno se zabranjuje da "se žene kao stvari nasljeđuju" nakon smrti muža, što je bio običaj u nekim kulturama.

U daljem tekstu (23, 24. i 25. ajet) podvlači se granica ko se po islamskom pravu smije, a koga je zabranjeno ženiti od žena.

Sura An-Nisa' također obiluje ajetima opće poruke koji se nalaze i u svakoj drugoj suri, kao što je opis džehenema, dženeta, podsticanje na dobročinstvo, prijetnja za loša djela itd.

U 153. ajetu također se spominje poslanik Musa i događaj u kojem su Jevreji od njega tražili da im pokaže Allaha, a odmah nakon toga (157. ajet) negacija da je Isus ubijen na krstu:
"...a nisu ga ni ubili niti razapeli, već im se pričinilo (šubihe lehum)...", ajet koji muslimani često navode prilikom negiranja Isusovog raspeća.
"...a sigurno ga nisu ubili, već ga je Allah uzdigao sebi...", kaže se u daljem tekstu.

U 171, 172. i 173. ajetu nalazi se potvrda negacije raspeća i trojstva riječima:
"...Mesih (Mesija), Isa (Isus), sin Merjemin (Marijin), samo je Allahov poslanik i Riječ Njegova koju je Merjemi dostavio, i Duh od Njega; zato vjerujte u Allaha i Njegove poslanike i ne govorite: "Trojica su!" Prestanite, bolje vam je! Allah je samo jedan Bog, hvaljen neka je On, zar On da ima dijete?! Njegovo je ono što je na nebesima i ono što je na Zemlji...

Posljednji ajet ove sure bavi se nasljednim pravom.

 Povezano 
 Kur'an
 Tefsir
 Tefsir Ibn-Kesira

 Reference 

 Literatura 
 Tefsir Ibn-Kesira
 U okrilju Kur'ana, Sejid Kutb
 Uvod u tefsirsku i hadisku nauku, Mehmed Handžić
 Uvod u tefsir'', Safet Halilović

Vanjske veze 

 Sura En-Nisa' na tanzil.net

Sure